text: Cyberkriminalitet: Urmager bliver snydt for betaling
  10 februar 2016 kl. 15.33
  Urmager Nikolej Høstmark får ikke altid betaling for de ure, han sælger i sin web-shop. Alene i 2016 har kriminelle to gange forsøgt at snyde ham. 
  Det er ikke sikkert at pengene ruller ind hos urmager Nikolej Høstmark i Vejle, bare fordi han sælger et ur på sin web-shop. Cyberkriminaliteten er mere end fordoblet siden 2011, det viser tal fra Sydøstjyllands Politi. Og det mærkes på webshoppen hos Sct. Nicolai Ure.
  I de foregående år er Nicolej Høstmark blevet snydt flere gange, og derfor tjekker han nu altid adressen, hvis en bestilling virker mistænksom.  På den måde er han to gange i år kommet de kriminelle i forkøbet.
  - Jeg er blevet mere mistænksom, men det synes jeg også er ubehageligt, siger Nikolej Høstmark.
  Se videoen i toppen for at høre, hvordan urmageren to gange undgik at blive snydt.
  Cyberkriminalitet
  Cyberkriminalitet er også betegnet som databedrageri eller IT-kriminalitet.Det er kendetegnet ved at man udnytter IT til at opnå økonomisk gevinstCyberkriminalitet sker blandt andet ved at indtaste oplysninger via internettet - for eksempel oplysninger fra et stjålet kreditkort.
  
  